долната граница на облачността. Дисплеите следва да са свързани със същото място или места на наблюдение и да получават сведения от същия сензор или сензори като съответния дисплей или дисплеи в летищната контролна кула и в органа за летищно полетно-информационно обслужване, както и в аеронавигационната метеорологична станция, където такава съществува.
 е)
 Доставчикът на обслужване на въздушното движение гарантира, че на летищните контролни кули и на органите за летищно полетно-информационно обслужване се предоставя налична информация за срез на вятъра, който може да повлияе неблагоприятно на въздухоплавателните средства по траекторията за кацане или излитане или при визуално продължение на подход за кацане по прибори, както и на въздухоплавателни средства, намиращи се на пистата и извършващи пробег след кацане или разбег при излитане.
 ж)
 Доставчикът на обслужване на въздушното движение гарантира, че на летищните контролни кули и на органите за летищно полетно-информационно обслужване и/или на други подходящи органи се изпращат предупреждения за летището в съответствие с точка MET.OR.215, буква б) от приложение V.
 ATS.OR.520 Информация за условията на летището и за експлоатационното състояние на свързаните с него съоръжения
 Доставчикът на обслужване на въздушното движение гарантира, че летищните контролни кули, органите за летищно полетно-информационно обслужване и органите, предоставящи обслужване по контрол на подхода, получават текущо от оператора на летището актуална информация за условия в работната площ, които са от значение за експлоатацията, включително наличие на временни опасности, както и за експлоатационното състояние на всички свързани съоръжения на летището или летищата, които ги засягат.
 ATS.OR.525 Информация за експлоатационното състояние на навигационните услуги
 а)
 Доставчикът на обслужване на въздушното движение гарантира, че органите за обслужване на въздушното движение получават текущо и своевременно информация за експлоатационното състояние на радионавигационното обслужване и визуалните средства, необходими за процедурите за излитане, отлитане, подход и кацане в тяхната зона на отговорност, както и за радионавигационното обслужване и визуалните средства от съществено значение за наземното движение.
 б)
 Доставчикът на обслужване на въздушното движение предприема подходящи мерки в съответствие с точка ATM/ANS.OR.B.005, буква е) от приложение III, за да гарантира предоставянето на информация съгласно буква а) от настоящата точка по отношение на услугите, свързани с GNSS.“;
 ATS.OR.530 Препращане на информация за спирачния ефект
 Ако доставчик на обслужване на въздушното движение получи чрез гласова комуникация специален доклад от въздухоплавателно средство относно спирачен ефект, който не съответства на докладвания, доставчикът информира незабавно съответния летищен оператор.“;
 б)
 подчаст Б се изменя, както следва:
 i)
 Раздел 1 се изменя, както следва:
 —
 точка ATS.TR.100 се заменя със следното:
 „ATS.TR.100 Цели на обслужването на въздушното движение (ОВД)
 Целите на обслужването на въздушното движение са:
 а)
 предотвратяване на сблъскване между въздухоплавателни средства;
 б)
 предотвратяване на сблъскване между въздухоплавателни средства и препятствия по маневрената площ;
 в)
 подреждане и поддържане на последователен поток на въздушното движение;
 г)
 предоставяне на препоръки и информация, необходими за безопасното и ефективното изпълнение на полети;
 д)
 уведомяване на съответните организации във връзка с въздухоплавателни средства, които се нуждаят от помощ, свързана с търсене и спасяване, както и за подпомагане на подобни организации в съответствие с изискванията.“;
 —
 добавят се следните точки ATS.TR.105 до ATS.TR.160:
 „ATS.TR.105 Разделение